Projekat se sastoji u dizajnu i implementaciji data-warehouse sistema na osnovu dataset-a <https://github.com/microsoft/r-server-hospital-length-of-stay/blob/master/Data/LengthOfStay.csv>.

Potrebno je napraviti šemu zvijezda za relacioni server baza podataka. Odgovarajući ER dijagram je sastavni dio rješenja. Posebnu pažnju prilikom projektovanja posvetiti implementaciji potrebnih hijerarhija u ER modelu.

Drugi dio projekta sastoji se u dizajnu i izgradnji Mondrian kocke podataka koja odgovara data-warehouse sistemu iz prethodnog pasusa. Rješenje zadatka snima se kao XML datoteka.

Prethodno, učitati podatke u bazu podataka koristeći softver PDI. Za svaku tabelu napraviti posebne transformacije i snimiti ih u odgovarajućem formatu. Ove datoteke su sastavni dio rješenja.

Treći dio projekta sastoji se u učitavanju kocke podataka i podešavanju Saiku servera.

Potrebno je napisati do dvije stranice teksta u kome objašnjavate sve korake i odluke. Obavezno je navesti objašenjenja vezano za izbor dimenzija, hijerarhija, kocki i mjera.

Sastavni dio ovog dokumenta treba da budu sve pomenute šeme i dijagrami.

Svaki student radi samostalno.

Zadatak se šalje na mejl analitickaobradapodataka@gmail.com najkasnije do 15. aprila do 12 sati. U mejlu je potrebno poslati jednu rar datoteku koja sadrži kompletno rješenje domaćeg zadatka. Ime rar datoteke i naslov mejla je oblika PrezimeImeBrojindeksaSmjerProjekat1.

Zadaci koji su po procjeni nastavnika prepisani ili nijesu rađeni samostalno biće ocijenjeni sa nula bodova. Maksimalni broj bodova je 15.

Termin usmene odbrane biće naknadno određen.